钦定古今图书集成/明伦汇编/氏族典/第373卷 > 《廖用贤尚友录》 > 闫化淳
## 钦定古今图书集成/明伦汇编/氏族典/第373卷 > 《廖用贤尚友录》 > 闫化淳

按《陕西通志》：“化淳，陇西人。泰昌间恩贡，仕吴桥县令。
时兵躏山左，畿辅震动，化淳多方防御，城赖以全。河
决运窝驿，运道为阻。化淳捐俸筑堤，河患遂息，获其
淀淤为良田数十顷，至今利之。居家事母尽孝，母寿
至百十二岁，化淳老而弥笃，色养未尝少衰，人以母
年为化淳之孝感云。”